Aucklandi saared

Aucklandi saared on saarestik Vaikses ookeanis. Saared kuuluvad Uus-Meremaale ning asuvad 465 km Lõunasaarest edelas. Saarte koordinaadid on 50° 42′ S, 166° 5′ E. Saarte pindala on 625 ruutkilomeetrit. Vulkaanilise päritoluga saared on mägised; kõrgus kuni 660 meetrit. Saartel kasvav mets on kõige lõunapoolsem mets väljaspool Patagooniat. Saartel ei ole püsielanikke. Saarestikku kuuluvad: Aucklandi saar, Adamsi saar, Enderby saar, Pettumuse saar, Ewingi saar, Rose'i saar, Dundase saar ja Roheline saar. Loodus Aucklandi saartel on 95 endeemilist putukaliiki ja endeemiline taimeliik Gentianella concinna.